Knallertkører i solouheld på Parallelvej i Frederikshavn.

Ved 20.30 tiden i går forulykkede en 31-årig frederikshavner på sin knallert på Parallelvej. Han påkørte en genstand og kom så svært til skade, at han blev indbragt til sygehuset, og familien blev tilkaldt. Vagtchefen ved Nordjyllands Politi, Bruno Brix, har ingen oplysninger om mandens nuværende tilstand, men han fortæller, at der er blevet udtaget en blodprøve, for at undersøge om knallertføreren var påvirket af alkohol.